CELEX: 22013D0180
Language: hu
Date: 2013-11-08 00:00:00
Title: Az EGT Vegyes Bizottság 180/2013 határozata ( 2013. november 8. ) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról

27.3.2014   
            
            
               HU
            
            
               Az Európai Unió Hivatalos Lapja
            
            
               L 92/3
            
         
      AZ EGT VEGYES BIZOTTSÁG 180/2013 HATÁROZATA
   
   (2013. november 8.)
   az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A 2003/85/EK tanácsi irányelv XI. melléklete A. részének a ragadós száj- és körömfájás élővírusának kezelésére feljogosított nemzeti laboratóriumok jegyzéke tekintetében történő módosításáról szóló, 2012. december 7-i 2012/766/EU bizottsági végrehajtási határozatot (1) bele kell foglalni az EGT-megállapodásba.
            
         
               (2)
            
            
               A ragadós száj- és körömfájással foglalkozó uniós referencialaboratórium kijelöléséről és a 2006/393/EK határozat hatályon kívül helyezéséről szóló, 2012. december 7-i 2012/767/EU bizottsági végrehajtási határozatot (2) bele kell foglalni az EGT-megállapodásba.
            
         
               (3)
            
            
               A 2012/767/EU végrehajtási határozat hatályon kívül helyezi az EGT-megállapodásba foglalt 2006/393/EK bizottsági határozatot (3), amelyet ezért el kell hagyni az EGT-megállapodásból.
            
         
               (4)
            
            
               Ez a határozat a halaktól és a tenyésztett víziállatoktól eltérő élő állatokat érintő jogszabályokra vonatkozik. Az EGT-megállapodás I. melléklete I. fejezete bevezető részének (2) bekezdésében meghatározottak szerint az e tárgykörökre vonatkozó jogszabályok nem alkalmazandók Izlandra. Ez a határozat ezért nem alkalmazandó Izlandra.
            
         
               (5)
            
            
               Ez a határozat állat-egészségügyi kérdéseket érintő jogszabályokra vonatkozik. Az EGT-megállapodás I. mellékletének a szektorális kiigazítások részében leírtak alapján az állategészségügyet érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
            
         
               (6)
            
            
               Az EGT-megállapodás I. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás I. mellékletének I. fejezete a következőképpen módosul:
   
               1.
            
            
               A 3.1. részben az 1a. pont (2003/85/EK tanácsi irányelv) a következő francia bekezdéssel egészül ki:
               
                           „–
                        
                        
                           
                              32012 D 0766: A Bizottság 2012. december 7-i 2012/766/EU végrehajtási határozata (HL L 337., 2012.12.11., 53. o.)”.
                        
                     
         
               2.
            
            
               A 3.2. részben a 35. pont (2006/393/EK bizottsági határozat) szövege helyébe a következő szöveg lép:
               „–32012 D 0767: A Bizottság 2012. december 7-i 2012/767/EU végrehajtási határozata a ragadós száj- és körömfájással foglalkozó uniós referencialaboratórium kijelöléséről és a 2006/393/EK határozat hatályon kívül helyezéséről (HL L 337., 2012.12.11., 54. o.).
               E határozat Izland vonatkozásában nem alkalmazandó.”
            
         2. cikk
   A 2012/766/EU és a 2012/767/EU végrehajtási határozatnak az Európai Unió Hivatalos Lapja EGT-kiegészítésében közzéteendő norvég nyelvű szövege hiteles.
   3. cikk
   Ez a határozat 2013. november 9-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2013. november 8-án.
      
         
            az EGT Vegyes Bizottság részéről
         
         
            az elnök
         
         Thórir IBSEN
         
      
   
   
      (1)  HL L 337., 2012.12.11., 53. o.
   
      (2)  HL L 337., 2012.12.11., 54. o.
   
      (3)  HL L 152., 2006.6.7., 31. o.
   
      (4)  Alkotmányos követelmények fennállását nem jelezték.